Matti Myllymäki

Matti Myllymäki (taiteilijanimi Taisto Kovakanki; 7. marraskuuta 1951 – toukokuu 2019) oli suomalainen pellehyppääjä, joka sai julkisuutta Tampereen Ratinan suvantoon tekemästään epäonnisesta 50 metrin pellehypystä.Matti Myllymäki kävi kuoleman porteilla hypättyään 50 metristä Ratinan suvantoon Tampereella: Vaipui koomaan sisuskalut tuhoutuneina – Nyt hän kertoo, miten kaikki tapahtui, Aamulehti, 2018, No 225, sivu 39, julkaistu 19.8.2018

 Elämä ja ura 
Myllymäen uran tunnetuin hyppy lienee hänen 50-vuotissyntymäpäivänsä kunniaksi kesällä 2001 tekemänsä hyppy 50 metristä Tampereella Ratinan suvantoon. Hyppyä oli katsomassa noin 5 000 henkeä, ja siitä saadut tuotot käytettiin syöpää sairastavien lasten hyväksi. Hyppy epäonnistui pahoin. Tuuli tarttui Myllymäen hyppyasuun, joista tuli purje. Myllymäki iskeytyi veteen vasen kylki edellä, 120 kilometrin tuntinopeudella.

Myllymäen vammat olivat vakavat. Hänen kaikki vasemman puolen kylkiluunsa murtuivat, keuhkot repesivät, munuaiset lakkasivat toimimasta, ja perna piti poistaa. Hänet asetettiin keinotekoiseen koomaan, josta hänet herätettiin 7. syyskuuta 2001, runsaan kuukauden kuluttua hypyn jälkeen.

Vuonna 2006 Myllymäki osallistui Ennätystehtaan ensimmäiselle tuotantokaudelle, jossa hän yritti ensimmäisessä jaksossa hypätä pesuvatiin ja onnistui.Ennätystehdas, 1. tuotantokausi, jakso 1

Myllymäki löydettiin toukokuussa 2019 kuolleena asunnostaan. Hän oli ehtinyt olla kuolleena kaksi viikkoa. Hän oli kuollessaan 67-vuotias.

 Lähteet 

Luokka:Suomalaiset sirkustaiteilijat
Luokka:Vuonna 1951 syntyneet
Luokka:Vuonna 2019 kuolleet